open-index/open-wikipedia-markdown huggingface dataset:
Xesús Souto Prieto

**Xesús Souto Prieto**, nado en Albarellos (Boborás) o 19 de xaneiro de 1942, é un xuíz galego e actual membro do Tribunal Supremo de España.

## Carreira xudicial
Licenciado en Dereito pola Universidade de Santiago de Compostela, aproba oposicións a xuíz e faise cargo dos xulgados de primeira instancia de Bande, Corcubión, Berja e Ponteareas. En 1979 pasa ao corpo de maxistrados de traballo con destinos primeiro en Santander e logo (1984) Pontevedra. Ademais, dende 1987 e 1991 exerce en paralelo como maxistrado do Tribunal Central de Traballo. En 1991 é nomeado maxistrado da sala do social do TSXG, onde toma posesión o 28 de xuño. O 19 de novembro de 1999 toma posesión do cargo como presidente do máximo tribunal galego, onde renova en 2004 por un período de cinco anos máis.

Porén, en febreiro de 2006 é designado presidente da Sala do Social do Tribunal Supremo, co que abandona o cargo galego. Pertence á Asociación Profesional da Maxistratura, de carácter conservador.

## Outros labores e méritos
Foi profesor da Universidade de Santander e da UNED de Pontevedra, e actualmente exerce como docente na Universidade da Coruña.

En 2005 foi nomeado fillo predilecto do concello de Boborás.

## Vida persoal
Está casado e ten dous fillos.
Testudínidos

A familia dos **testudínidos** (**Testudinidae**) comprende ó redor de 43 especies, das que a maioría pertencen o xénero *Testudo* e das que se atopan restos fósiles dende o Eoceno. A diferenza doutras familias da superfamilia Testudinoidea, estas son tartarugas terrestres, ben adaptadas á escasa humidade.
 
## Características 
Son tartarugas fundamentalmente herbívoras que sobreviven con poucos recursos en zonas secas. Teñen unha cuncha máis alombada que as doutras familias e o seu tamaño varía dende o intermedio ao pequeno como é o caso das especies do xénero *Testudo* que son as que podemos atopar na Península Ibérica.

Os ovos son brancos e esféricos, e acostuman incubarse en dous ou tres meses. Os individuos máis novos teñen formas máis arredondadas e deseños máis vivos e definidos que os dos adultos.

## Clasificación 
* Xénero *Chersina* 
** *Chersina angulata*
* Xénero *Geochelone* (subdividido modernamente)
** *Geochelone carbonaria* 
** *Geochelone chilensis* 
** *Geochelone denticulata* 
** *Geochelone elegans* 
** *Geochelone gigantea* 
** *Geochelone nigra* 
** *Geochelone pardalis* 
*** *Geochelone pardalis pardalis*
*** *Geochelone pardalis babcocki*
** *Geochelone platynota* 
** *Geochelone radiata* 
** *Geochelone sulcata* 
** *Geochelone yniphora*
* Xénero *Gopherus* 
** *Gopherus agassizii* 
** *Gopherus berlandieri* 
** *Gopherus flavomarginatus* 
** *Gopherus polyphemus*
* Xénero *Homopus* 
** *Homopus areolatus* 
** *Homopus bergeri*
** *Homopus boulengeri*
** *Homopus femoralis*
** *Homopus signatus*
* Xénero *Indotestudo* 
** *Indotestudo elongata* 
** *Indotestudo forstenii*
* Xénero *Kinixys* 
** *Kinixys belliana* 
*** *Kinixys belliana noguery*
*** *Kinixys belliana belliana*
*** *Kinixys belliana zombensis*
** *Kinixys erosa* 
** *Kinixys homeana* 
** *Kinixys lobatsiana*
** *Kinixys natalensis* 
** *Kinixys spekii*
* Xénero *Malocochersus*
** *Malocochersus tornieri*
* Xénero *Manouria* 
** *Manouria emys* 
*** *Manouria emys emys*
*** *Manouria emys phayrei*
*** *Manouria emys nutapundi*
** *Manouria impressa*
* Xénero *Psammobates* 
** *Psammobates geometricus* 
** *Psammobates oculifer*
** *Psammobates tentorius* 
*** *Psammobates tentorius tentorius
*** *Psammobates tentorius trimeni
*** *Psammobates tentorius verroxii
* Xénero *Pyxis* 
** *Pyxis arachnoides* 
*** *Pyxis arachnoides arachnoides
*** *Pyxix arachnoides brygooi
*** *Pyxix arachnoides oblonga
** *Pyxis planicauda*
* Xénero *Testudo* 
** *Testudo graeca* 
** *Testudo hermanni* 
** *Testudo horsfieldii* 
** *Testudo kleinmanni* 
** *Testudo marginata* 
** *Testudo werneri*

## Véxase tamén 
* Tartaruga
* Cryptodira

## Véxase tamén 
### Bibliografía 
* Javier Andrada: *Guía de campo de los anfibios y reptiles de la Peninsula Ibérica*.

### Ligazóns externas 
* Web sobre diversidade animal, "Testudinidae" (On-line)
Estreito de Otranto

O **Estreito de Otranto** é un estreito situado entre Italia e Albania, conecta o Adriático co Mar Xónico, toma o nome da cidade de Otranto.

Durante a primeira guerra mundial foi importante estratexicamente, navíos de Italia, Francia e Gran Bretaña estableceron unha blocaxe no estreito impedindo que a frota austro-húngara entrara no Mediterráneo.
Hai debate

***Hai debate*** foi un programa informativo da TVG estreado o 13 de febreiro de 2006, que deixou de emitirse o 22 de xuño de 2009.

Tratouse dun debate semanal emitido na noite dos luns a cargo, nos comezos, de Sonia Vizoso, da que recolleu o relevo en outubro de 2006 a tamén xornalista galega Ana Rodríguez Martí, e finalmente Marga Pazos nas tres últimas entregas.

En cada programa, dunha hora de duración aproximadamente, recibíase a unha serie de invitados, xa foran políticos, analistas, comentaristas ou implicados, que expoñían os seus puntos de vista e defendían as súas posturas respecto a un ou varios temas de actualidade.

O programa, de produción propia, gravábase nos estudos da TVG en Santiago de Compostela en falso directo unhas horas antes da emisión e con público en plató. Adoitaban emitirse varios vídeos que complementaban a información sobre o tema que se estaba a abordar en cada caso.

A dirección corría a cargo de Xoaquín Pedrido, mentres que Gabriel Paz se encargaba da realización e Pilar de la Fuente da produción. Os guionistas deste espazo eran Mónica Ares, Charina Giráldez e Almudena Parrondo.

## Véxase tamén
### Ligazóns externas
*TVG
*Consello da Cultura Galega
*IMDb
Sonia Vizoso

**Sonia Vizoso Pérez**, nada na Coruña no ano 1974, é unha xornalista galega.

## Traxectoria 
Licenciouse en Xornalismo pola Universidade de Santiago de Compostela no ano 1996. Os seus primeiros traballos foron para o xornal *Crónica de Granada*, cidade en cuxa universidade traballou no gabinete de prensa ao tempo que estudaba árabe.

En Galicia formou parte das redaccións dos diarios *El Correo Gallego* (1996), *Faro de Vigo* na súa delegación na Coruña (1999), *La Voz de Galicia* (1999-2000), xornal no que  traballou na delegación de Ferrol e na sección de Galicia e *La Opinión* (2000).

Colaborou así mesmo en revistas como *Tempos Novos*, *Tempo Exterior*, Magazine e a edición galega de Estrella Dixital.

En febreiro de 2006 é contratada pola TVG para conducir o programa Hai debate. Só estivo á fonte deste uns meses, sendo substituída para a segunda temporada por Ana Rodríguez Martí.

Colaboradora de *El País*, foi membro da redacción autonómica deste xornal desde que comezara a súa delegación para Galicia en novembro de 2006 ata a súa desaparición en marzo de 2015,

## Véxase tamén 
### Ligazóns externas 
* Colexio Profesional de Xornalistas de Galicia
Palleira parasita

[miniatura|250px|esquerda|Unha palleira ártica de morfo escuro atacando un [albatros.]]
thumb|left| *Stercorarius parasiticus*
A **palleira parasita** (*Stercorarius parasiticus*), tamén chamada **papamerda palanquín**, é unha ave mariña da familia das *Stercorariidae*.

Esta especie vive no norte de Eurasia e en Norteamérica, con grandes e significativas poboacións tanto no sur como no norte de Escocia. Constrúe o seu niño na seca tundra, penas e illas, cunha posta de catro ovos dunha cor parda oliva. Normalmente é un paxaro silencioso agás cando se sente asustado.

Aínda que non é perigoso, é unha criatura agresiva cando se sente ameazada. No inverno migra cara aos mares tropicas e océanos do sur.

Nas Illas Británicas vive nas Shetland e nas Orcadas, así como nas Hébridas, Sutherland, Caithness e outras illas.

Aliméntase de lemmings e outros roedores e rouba as presas doutras aves mariñas como as gaivotas.

## Véxase tamén 
### Bibliografía 
* IUCN: 2006, asesores: BirdLife International. 2004. id: 49207. *Stercorarius parasiticus*, downloaded: 12 de maio de 2006.
* Peter Harrison: *Seabirds of the World*. Princeton University Press 1996. ISBN 0-691-01551-1
* John Bull e John Farrand, Jr.: *The Audubon Society Field Guide to North American Birds, Eastern Region*. Alfred A. Knopf, Nova York 1984. ISBN 0-394-41405-5

## Notas 
## Ligazóns externas 
* RSPB A to Z of UK Birds
Ana Rodríguez Martí

**Ana Rodríguez Martí**, nada en Ferrol, é unha xornalista galega.

## Traxectoria 
Licenciouse en xornalismo pola Universidade de Santiago de Compostela e fixo un mestrado en realización de documentais. A súa traxectoria profesional comeza a desenvolverse na prensa escrita, concretamente nos diarios *La Voz de Galicia* e *El Ideal Gallego*. Colabora así mesmo nalgunhas revistas de motor.

Entre 1994 e 1998, comeza a traballar na TVG, destacando a súa etapa como condutora de *Galicia Directo*, un programa diario informativo centrado na actualidade galega. Tamén exercería de redactora en tódalas edicións dos informativos da canle autonómica galega, chegando a presentar o de noite e o correspondente á edición internacional, emitida vía satélite. Foi ademais editora e presentadora dos informativos locais e formou parte do equipo doutro programa da Galega, o espazo de reportaxes que hoxe continúa en emisión, *A revista*.

Posteriormente incorporouse a Telecinco, onde traballaría nos informativos. Comezou formando parte da redacción de Galicia para presentar os informativos territoriais dende ese mesmo ano ata o verán de 2000. Entón trasládase a Madrid onde se fixo cargo ata 2005 do informativo matinal de Telecinco. Durante estes anos traballou tamén en varias coberturas especiais en Galicia, destacando a que fixo da catástrofe do petroleiro *Prestige* en 2003, e que valeu a Telecinco varios galardóns xornalísticos, entre eles un Premio Ondas e o Premio TP. Tamén relatou en directo os atentados do 11-M e o inicio da guerra de Iraq. Na súa última temporada nesta televisión, a 2005-2006 a Rodríguez encomendóuselle a presentación do informativo de madrugada.

En outubro de 2006 é contratada pola TVG para substituír a Sonia Vizoso á fronte do programa *Hai debate*, función que lle valeu a candidatura ao premio Mestre Mateo do Audiovisual de Galicia e que desempeñou até a desaparición do programa co cambio de goberno na Xunta en 2009.

Na actualidade realiza conexións en directo para os informativos de Pedro Piqueras e de David Cantero.

Ademais, desde a elección de Manuel Campo Vidal como presidente da Academia das Ciencias e das Artes da Televisión de España en setembro de 2006, Ana Rodríguez forma parte da xunta directiva desta como vocal.

Dende o 9 de setembro ata o 31 de outubro do 2013 presentou *Te vas a enterar*, xunto con Álvaro de la Lama, un programa diario e vespertino sobre a actualidade.

## Notas
Alfonso Hermida

**Alfonso Hermida Mejuto**, nado na Coruña o 30 de xaneiro de 1970, é un xornalista galego coñecido polos seus traballos televisivos na Televisión de Galicia.

## Traxectoria 
A finais dos anos 80 foi redactor en Radio Nacional de España e en 1994 entrou na Televisión de Galicia. Durante varios anos estivo á fronte do programa deportivo da fin de semana da canle autonómica galega que se encarga principalmente de cubrir a xornada futbolística, *En Xogo*. Por este traballo conseguiu o Premio Mestre Mateo ó mellor comunicador de televisión no ano 2004.

En 2005 foi relevado por Carlos Macía e Jessica Figueroa á fronte de *En Xogo* para incorporarse ós informativos como presentador xunto a Begoña Fontenla e Araceli Gonda no *Telexornal Mediodía*, no que se ocupou tamén da edición. Como membro dos servizos informativos, fixo coberturas especiais de diversos acontecementos, destacando o éxito de Óscar Pereiro no Tour de Francia 2006, ou o especial das elección municipais celebradas en maio de 2007. Posteriormente pasou ao *Telexornal Serán*.

En outubro de 2011, no contexto da folga dos traballadores da Televisión de Galicia en protesta pola nova lei para a Reforma da CRTVG consensuada entre o Partido Popular e o PSdeG, presentou na praza do Toural de Santiago de Compostela un telexornal reivindicativo xunto á tamén presentadora Ana Pérez, no que denunciaron a precariedade laboral, as privatizacións e a manipulación informativa dentro da cadea. Como consecuencia destas protestas os dous traballadores foron apartados do programa especial para as eleccións xerais dese ano. En abril de 2012 dimitiu por discrepancias coa dirección. Uns días despois anunciou que regresaba á sección de Deportes do telexornal.

En 2017 volveu presentar os informativos da cadea ata que en xuño de 2018 volveu dimitir, esta vez xunto á periodista Beatriz Moyano. As dimisións producíronse por "discrepancias coa liña informativa" e no medio de novas protestas dos traballadores da cadea contra a manipulación e o control informativo.

## Familia 
É curmán da cantante Eva Barreiro, famosa pola súa participación na undécima edición de Operación Triunfo, onde foi finalista.

## Notas
Out of Time

***Out of Time*** é o sétimo álbum da banda estadounidense de rock alternativo R.E.M., e o seu segundo álbum editado a través da Warner Bros. Foi lanzado o 12 de marzo de 1991 e foi o disco que os fixo coñecidos internacionalmente. O álbum gañou tres premios Grammy en 1992.

## Listaxe de cancións
Escola Deportiva Val do Ulla

O **Escola Deportiva Val do Ulla** é un club de fútbol galego, do concello de Vedra.

Foi fundado co nome de Escola Deportiva Ribadulla no ano 2003, e tras pasar polo nome de ED Ribadulla-Vedra, chegou ata a súa actual denominación de Escola Deportiva Val do Ulla.

Actualmente conta con cinco categorías na denominación de Escola Deportiva (benxamíns, alevíns, infantís, cadetes e xuvenís), outro en afeccionados (Val do Ulla U.D.) e un equipo de baloncesto (Basquet Ribadulla).

## Véxase tamén
### Ligazóns externas
*www.edvaldoulla.com
Consello de Ministros de España

miniatura|300px|Consello de Ministros en 2021.
O **Consello de Ministros** de España é un órgano colexiado político constitucional formado polo presidente do Goberno, os vicepresidentes e máis os ministros. Habitualmente reúnense os martes laborais ás 10:00 horas no Palacio da Moncloa, en Madrid. Non obstante, con carácter excepcional, pódese celebrar en calquera día e hora e en calquera outra parte do territorio nacional. Tamén con carácter excepcional pode ser presidido polo rei de España, a petición do presidente do Goberno, en cuxo caso o Consello delibera en presenZa do rei sobre os asuntos de Estado, de acordo co disposto no artigo 62 da Constitución, non podendo en ningún caso tomar acordos en presenZa do xefe do Estado.

A convocatoria e a presidencia do Consello de Ministros corresponde ao presidente do Goberno, actuando como secretaria a vicepresidenta primeira do Goberno e ministra da Presidencia, Relacións coas Cortes e Memoria Democrática.As súas reunións, das que se levantará acta pública, poderán ter carácter deliberante e/ou decisorio. Nas actas figurarán, exclusivamente, as circunstancias relativas ao tempo e lugar da súa celebración, a relación de asistentes, os acordos adoptados e os informes presentados. Non poderán recollerse, por tanto, nin os votos particulares nin as deliberacións que manteñan os distintos membros do Goberno, xa que estas por ley son de carácter secreto.

En canto ao réxime de funcionamento, ás reunións do Consello de Ministros poderán asistir os secretarios de Estado cando sexan convocados. En tal caso, os secretarios de Estado convocados, con carácter previo ao inicio da reunión, deberán prestar xuramento ou promesa de manter o secreto das deliberacións do Goberno.

## Funcións e control 
Exerce a función executiva e ostenta potestade reglamentaria:
* Ten iniciativa lexislativa, aproba os proxectos de lei e somete a aprobación do Congreso dos Deputados e do Senado.
* Dicta normas con rango de lei que as Cortes Xerais lle delegan.
* Dicta decretos leis por urxente necesidade.
* Garantiza o cumprimento dos tratados internacionais e resolucións de organismos internacionais e supranacionais.
* Elabora os proxectos de planificación (Presupostos Xerais do Estado), que serán á súa vez aprobados polas Cortes Xerais.

Ao igual que sucede en case todos os demais países, en España o Goberno é o órgano predominante do Estado, pero Isto non implica que non estea sometido a ningún tipo de control. De feito o Goberno, segundo establece o artigo 108 da Constitución, debe responder solidariamente na súa xestión política ante o Congreso dos Deputados; e pode ser interpelado por esta última e polo Senado cando estas llo reclamen.

## Estrutura e composición 

## Notas
Robèrt Lafont

**Robert Lafont**, nado en Nîmes en 1923 e finado en Florencia o 24 de xuño de 2009, foi un lingüista, historiador da literatura occitana, poeta, novelista e dramaturgo occitano.

## Traxectoria 
Foi profesor de lingua occitana na Universidade de Montpellier ata 1986. Ténselle destacado pola súa defensa do occitanismo. Home dunha actividade intelectual extraordinaria, fundou o Comitat Occitan d'Estudis e d'Accion (Comité Occitano de Estudos e de Acción, COEA) e asumiu a dirección de diversas publicacións periódicas ("L'ase negre", 1946, "Viure", 1962).

É un escritor prolífico e a súa obra presenta dúas liñas esenciais e integradas: unha de divulgación doutrinal en francés, onde estudou a situación non só occitana senón de todas as minorías dentro do estado francés; e outra propiamente de creación en lingua occitana, que constitúe o punto de partida da verdadeira novela en occitano e que é tamén unha ruptura total coa tradición folclórica anterior. Foi un dos teorizadores do chamado *colonialismo interior* para facer referencia á situación occitana.

Tamén produciu teatro de animación social. Foi presidente do Institut d'Estudis Occitans e en 1974 presentou a súa candidatura ás eleccións presidenciais francesas que foi rexeitada.

## Obras 
### Poesía 
* *Dire* (1945-53), 
* *La loba* (1959), 
* ''Poèma a l'estrangièra* (1960) 
* *Aire Liure* (1974) 
* *Lausa per un solèu mòrt e reviudat* (1984)

### Narracións 
* *La vida de Joan Larsinhac*, (1951)
* *L'Icòna dins l'Iscla* (1971)
* *Lo Decameronet* (1983) 
* *La Festa* (1983-84), formada por *Lo Cavalier de Març* e *Lo Libre de Joan*. 
* *L'enclaus* (1992)

### Teatro 
* *Dòm Esquichòte* (1973) 
* *Lei cascavèus* (1977) 
* *La Croisade* (1983)

### Ensaio 
* *La révolution regionaliste* (1967)
* *Sur la France* (1968), 
* *Décoloniser en France* (1971) 
* *Le travail et la langue* (1978) estudo sociolingüístico 
* *Nous, Peuple Européen* (1991) 
* *La Nation, l'Etat, les Regions'' (1993)
Prisa TV

**Prisa TV** (anteriormente **Sogecable**) é un grupo líder da televisión de pago en España, fundado en 1989. Foi o pioneiro na introdución de sistemas interactivos e principalmente da Televisión Dixital en España. O seu labor consiste en xestionar e adquirir dereitos audiovisuais, así coma a distribución e produción de canles e xestión de abonados. Outras das súas actividades máis importantes é a produción, distribución e exhibición cinematográfica.

O seu proceso de reestruturación comezou en outubro de 2003 e finalizou en decembro de 2004, coa integración de Vía Dixital. Pretendían así redimensionar e reordenar as actividades de Sogecable absorbendo os compromisos con canles temáticos, provedores con dereitos audiovisuais e outros servizos. Con esta reestruturación contribuíu ó relanzamento audiovisual en España.

A produtora de Sogecable é Sogecine. É unha das principais distribuidoras e produtoras no territorio español, con especial importancia nestes momentos (ano 2005), tal que se vive unha profunda crise nesta industria.

As instalacións de Sogecable encóntranse en Tres Cantos, producindo a diario 23 canles de televisión, incluíndo as nove versións do Canal + España e outras 14 canles que están especializadas na emisión exclusivamente de diversas materias, como deportes, cine, documentais, programación infantil, música. Estas emítense e distribúense a través de Digital+, cable e ADSL.

En 2005, o grupo lanzou unha nova canle de televisión en aberto e con carácter xeneralista e gratuíto; o quinto en España. O seu nome é Cuatro e ocupa a frecuencia que deixou Canal+ cando pasou a formar parte unicamente da emisión de Digital+ o 7 de novembro de 2005.

En 2006 Prisa lanzou unha Oferta Pública de Adquisición sobre un 20% das accións de Sogecable para aumentar a súa participación ata case un 50%. Deste xeito, Prisa controla de feito Sogecable. En decembro de 2009 Sogecable separou as súas licenzas de TDT nunha nova sociedade chamada Sogecuatro (Sociedad General de Televisión Cuatro, S.A.) que posteriormente Mediaset a través da súa empresa participada Gestevisión Telecinco, mercou Sogecuatro a cambio de levar Prisa o 18,3% das accións da nova Gestevisión Telecinco, ademais cedeu un dos seus 8 sinais a Sogecable para que a xestione como emisión en aberto, sinal ocupado por CNN+, e outro como emisión de pago, sinal ocupado por Canal+ Dos.

## Véxase tamén
### Ligazóns externas 
* prisatv.com
Xornalista

miniatura|250px|Xornalistas recollendo unhas declaracións.

Un **xornalista** ou **periodista** é aquela persoa que se dedica ó xornalismo en calquera das súas formas, xa sexa na prensa escrita, radio, televisión ou medios dixitais. O xornalista dedícase basicamente á busca de información e á súa posterior difusión.

Existen varios principios que guían o labor do periodista, o principal dos cales é o respecto pola verdade e o rigor na busca da información. En xeral, considérase bo xornalista ó que consegue información relevante, breve e exacta no menor tempo posible.

Segundo as palabras do académico alemán Wolfgang Donsbach, citado por Kunczik para comprender o significado deste concepto:

## Notas 
## Véxase tamén 
### Outros artigos 
* Xornalismo
* Medio de comunicación

### Ligazóns externas 
* Perfil ocupacional: Periodista
Waregem

**Waregem** é un concello belga situado na provincia de Flandres Occidental, zona de fala flamenga. O concello comprende os núcleos de Beveren, Desselgem, Sint-Eloois-Vijve e o propio Waregem. En xaneiro de 2006 Waregem tiña 35.852 habitantes, sobre unha superficie de 44,34&nbsp;km².
A principal atracción de Waregem é a equitación, pois no seu hipódromo se disputan anualmente unhas importantes carreiras de cabalos que teñen lugar o primeiro martes despois do último domingo de agosto, e que van acompañadas dunha semana de festas locais.

Nas súas proximidades atópase o camposanto Americano de Flandres, onde están soterrados 368 soldados estadounidenses falecidos en Bélxica durante a primeira guerra mundial. 
## Véxase tamén
### Famosos nados en Waregem
*Emile Claus, pintor
### Ligazóns externas
*Web oficial do concello
Compiègne

**Compiègne** é unha cidade francesa de tamaño medio situada no departamento do Oise, na rexión de Hauts-de-France.

## Xeografía
Compiègne está situada na confluencia dos ríos Oise e Aisne. Está a 65 quilómetros ao norte de París e, polo tanto, dentro da súa área de influencia. Limita ao oeste polo Oise, ao leste polo bosque comunal de Compiègne, ao norte polo Aisne e ao sur limita con Croix-Saint-Ouen. A estación de tren está situada na beira dereita do Oise.

No ano 2018 tiña unha poboación de 40.542 persoas, se ben toda a área urbana que conforma ten máis de 100 mil habitantes.

## Historia
Na época galo-romana, Compiègne era un lugar de vao do Oise, onde cruzaban unha rede de vías secundarias na fronteira dos territorios de (Beauvais) e de (Soissons). A ponte atopábase nun lugar chamado o *cercado das rosas*. O nome de Compiègne vén do latín *compendium*, que quere dicir 'atallo'.

Co nome de vila real, Compiègne pertenceu á coroa de Francia dende a época dos merovinxios. Pola súa importancia estratéxica e a súa proximidade a París, Compiègne foi sede da sinatura de diversos acordos, tratados e treguas dende antigo tempo, así como doutros importantes acontecementos da historia de Francia. Por exemplo, Xoana de Arco foi apreixada nas súas proximidades, ao tentar cruzar o Oise, e o pazo e o castelo foron utilizados durante un tempo como residencia dos reis de Francia.

O 22 de xuño de 1940, no mesmo vagón en que se asinara o armisticio de 1918, foi asinado o armisticio entre Francia e Alemaña, coa asistencia de Hitler.

## Cidades irmás
* 20px Landshut, Alemaña, dende 1962
* 20px Huy, Bélxica, dende 1959
* 20px Raleigh, Carolina do Norte, Estados Unidos, dende 1989
* 20px Kiryat Tivon, Israel, dende 1988
* 20px Arona, Italia, dende 1962
* 20px Vianden, Luxemburgo, dende 1964
* 20px Shirakawa, Xapón, dende 1988
* 20px Elbląg, Polonia, dende 2002
* 20px Bury St Edmunds, Inglaterra, Reino Unido, dende 1967

## Véxase tamén
### Ligazóns externas
*Web oficial do concello de Compiègne
María Teresa Fernández de la Vega

**María Teresa Fernández de la Vega Sanz**, nada en Valencia o 15 de xuño de 1949, é unha política española, membro do Consello de Estado.

## Traxectoria 
Filla do destacado funcionario franquista Wenceslao Fernández de la Vega Lombán, delegado de Traballo ás ordes do daquela ministro Fermín Sanz Orrio (1957-1962), e sobriña das médicas galegas Jimena e Elisa Fernández de la Vega, María Teresa Fernández de la Vega licenciouse en Dereito pola Universidade Complutense de Madrid a principios dos anos 70. Viaxou a Barcelona, onde fixo o doutoramento. En 1974 ingresa no Corpo de Secretarios Xurídicos Laborais.

Inicia o seu activismo político no PSUC, estando afiliada a esta formación ata 1979. Desde a chegada do PSOE ó poder en 1982 desempeñará diferentes funcións. A partir de 1982 exerce como Directora do Gabinete do Ministerio de Xustiza ata 1985, ano en que é nomeada Directora Xeral de Servizos do Ministerio de Xustiza. En 1986 forma parte do Comité de Cooperación Xurídica do Consello de Europa. En 1990, ingresa na carreira xudicial e é elixida Vocal do Consello Xeral do Poder Xudicial por elección do Senado (1994-1996). O 13 de maio de 1994, o ministro Juan Alberto Belloch desígnaa para ocupar a Secretaría de Estado de Xustiza.

Deputada a Cortes por Xaén na candidatura do PSOE na lexislatura 1996-2000, sendo reelixida nas eleccións dese último ano pola circunscrición de Segovia. Durante a lexislatura obtén o cargo de Secretaria Xeral do Grupo Parlamentario Socialista. É elixida Deputada ao Congreso por Madrid nas Eleccións Xerais do 14 de marzo de 2004, e o 18 de abril dese mesmo ano é nomeada Vicepresidenta Primeira e Ministra da Presidencia.

María Teresa Fernández de la Vega foi a primeira muller en asumir as funcións de presidente do goberno na historia da democracia española. Foi o 24 de abril de 2004, durante as oito horas que durou a primeira viaxe do presidente Rodríguez Zapatero ó estranxeiro.

En marzo de 2006 a Vicepresidenta realizou unha *xira africana* xunto á secretaria de Estado de Cooperación, Leire Pajín, recalando en Kenya e Mozambique, en cuxa capital, Maputo, celebraron o Día da Muller Traballadora e clausuraron o foro *España-África. Mulleres por un mundo mellor*.

O 20 de outubro de 2010 anunciouse a súa substitución como ministra e o seu ingreso no Consello de Estado de España.

## Galardóns
O 7 de outubro de 2006 entregóuselle o Premio Tomás y Valiente en Fuenlabrada.

Fernández de la Vega está titulada en Dereito Comunitario pola Universidade de Estrasburgo e adscrita á asociación Xuíces para a Democracia.

## Obras 
É autora de *La reforma de la jurisdicción laboral* e *Derechos humanos y Consejo de Europa*, entre outras obras.

## Véxase tamén 
### Outros artigos 
* Celestino Fernández de la Vega
### Ligazóns externas 
*Ficha no sitio web do Congreso  
*Ministerio da Presidencia
Caldas

O topónimo **Caldas** indica un manancial de auga quente. Pode referirse a:

;En Galiza
***Comarca de Caldas**, comarca da provincia de Pontevedra;
****Caldas de Reis**, concello de dita comarca;
*****Santa María de Caldas de Reis**, parroquia de dito concello;
*****San Tomé e Santa María de Caldas de Reis**, parroquia de dito concello;
******Caldas de Reis**, lugar de dita parroquia.
***Santiago das Caldas**, parroquia do concello de Ourense;
***Caldas**, lugar da parroquia de Arteixo, no concello de Arteixo;
***Caldas**, lugar da parroquia de San Martiño de Lanzós, no concello de Vilalba;
***As Caldas**, lugar da parroquia de Parada das Achas, no concello da Cañiza;
***As Caldas**, lugar da parroquia de Partovia, no concello do Carballiño.

;Fóra de Galiza

;No Brasil
***Microrregião de Poços de Caldas**, microrrexión do Estado de Minas Gerais;
***Poços de Caldas**, concello do estado de Minas Gerais;
***Santa Rita de Caldas**, concello do estado de Minas Gerais.

;En Colombia
***Caldas**, departamento de Colombia;
***Caldas**, vila e concello do departamento de Boyacá;
***Caldas**, cidade do Departamento de Antioquia.

;En Portugal
***Caldas da Rainha**, concello do distrito de Leiria;
***Caldas de São Jorge**, freguesía do concello de Santa Maria da Feira;
***São João de Caldas de Vizela**, freguesía do concello de Vizela;
***São Miguel de Caldas de Vizela**, freguesía do concello de Vizela.

Amais, como apelido **Caldas** pode referirse a:
***António Pereira de Sousa Caldas**, poeta brasileiro.
***Francisco José de Caldas**, avogado e científico colombiano que deu nome ao departamento e a cidade de dito país.

## Véxase tamén
### Outros artigos
***Os Caldos**, lugar da parroquia de Barro, no concello de Barro.
Trionychoidea

|-----
! bgcolor="pink" | Familias e Xéneros 
|-----
|
* Familia Adocidae (extinta) 
* Familia Carettochelyidae
* Familia Trionychidae
|}

Os **Trionychoidea** son unha superfamilia de tartarugas que reúne a especies que comparten cunchas brandas. Teñen tres familias, dunha das cales non quedan representantes na actualidade. Atopámolas en rexións temperadas do mundo.

## Clasificación 
### Taxonomía 
* **Familia Adocidae**
** ¿?
* **Familia Trionychidae**
** *Palaeotrionyx* (extinta)
** **Subfamilia** Cyclanorbinae
*** Xénero *Cyclanorbis*
*** Xénero *Cycloderma*
*** Xénero *Lissemys*
** **Subfamilia** Trionychinae
*** Xénero *Amyda*
*** Xénero *Apalone*
*** Xénero *Aspideretes*
*** Xénero *Chitra*
*** Xénero *Dogania*
*** Xénero *Nilssonia*
*** Xénero *Palea*
*** Xénero *Pelochelys*
*** Xénero *Pelodiscus*
*** Xénero *Rafetus*
*** Xénero *Trionyx*
* **Familia Carettochelyidae** 
*** Xénero Carettochelys

## Véxase tamén 
* Tartaruga
* Cryptodira

### Ligazóns externas 
* Base de datos dos réptiles EMBL: Trionychidae
Carettochelyidae

A **Carettochelyidae** e unha familia de tartarugas fluviais, que presenta unicamente un xénero chamado Carettochelys e unha especie *Carettochelys insculpta*, con dúas subespecies chamadas *Carettochelys insculpta insculpta* e *Carettochelys insculpta canni*
 
## Galería de imaxes 

Ficheiro:Pig-Nosed Turtle Carettochelys insculpta Diving 2260px.jpg
Ficheiro:Pig-Nosed Turtle Carettochelys insculpta Underside 2000px.jpg
Ficheiro:Pig-nosed Turtle Pengo.jpg

## Véxase tamén 
### Outros artigos 
* Tartaruga
* Cryptodira
### Ligazóns externas 
* Especie *Carettochelys insculpta* en the Species2000 Database  
* http://www.catalogueoflife.org/info_about_col.php
* IUCN Lista Roja de Especies Amenazadas: *Carettochelys insculpta*
* Australian Freshwater Turtle Conservation and Research Association
Trionychidae

|-----
! bgcolor="pink" | Subfamilias 
|-----
|
* *Palaeotrionyx* (extinta)
* **Subfamilia** Cyclanorbinae
* **Subfamilia** Trionychinae
|}

## Clasificación 
### Taxonomía 
**Familia Trionychidae**
* *Palaeotrionyx* (extinta)
* **Subfamilia** Cyclanorbinae
** Xénero *Cyclanorbis*
** Xénero *Cycloderma*
** Xénero *Lissemys*
* **Subfamilia** Trionychinae
** Xénero *Amyda*
** Xénero *Apalone*
** Xénero *Aspideretes*
** Xénero *Chitra*
** Xénero *Dogania*
** Xénero *Nilssonia*
** Xénero *Palea*
** Xénero *Pelochelys*
** Xénero *Pelodiscus*
** Xénero *Rafetus*
** Xénero *Trionyx*

## Ligazóns externas 
* Base de datos de réptiles EMBL: Familia Trionychidae
Trinidad Jiménez

**Trinidad Jiménez García-Herrera**, nada en Málaga o 4 de xuño de 1962, é unha política española pertencente ó PSOE.

## Biografía 
[miniatura|250px|Trinidad Jiménez (*esquerda*) e a Primeira Dama da [Arxentina, Cristina Fernández de Kirchner.]]
Nada en Málaga, chegou a Madrid debido ó traslado do seu pai. Licenciada en Dereito pola Universidade Autónoma de Madrid, moi cedo ingresou en Xuventudes Socialistas de España, onde comezou a súa carreira política.

Apoiou claramente a candidatura de José Luis Rodríguez Zapatero á Secretaría Xeral do PSOE, dada a súa vinculación á corrente *Nueva Vía* dirixida polo propio Zapatero. Sendo este finalmente elixido,Trinidad entrou a formar parte da Comisión Executiva Federal do PSOE como secretaria de Relacións Internacionais.

Foi a candidata socialista á alcaldía de Madrid nas eleccións municipais de 2003, pero foi superada en votos por Alberto Ruiz-Gallardón (PP). Non obstante, conseguiu o maior número de concelleiros socialistas desde que o PSOE fora desaloxado da alcaldía.

O seu nome soou como futura ministra no gabinete de José Luis Rodríguez Zapatero cando este gañou as eleccións en 2004, aínda que seguiu sendo concelleira no concello de Madrid ata o 6 de setembro de 2006, data na que o Presidente a propuxo coma Secretaria de Estado para Iberoamérica.

En 2009 foi nomeada Ministra de Sanidade en substitución de Bernat Soria. En 2010 disputou con Tomás Gómez unhas eleccións primarias para converterse na candidata socialista á alcaldía de Madrid, pero saíu derrotada. Só uns días despois, José Luis Rodríguez Zapatero nomeouna Ministra de Asuntos Exteriores, cargo que ocupou ata as Xerais de 2011, onde os socialistas sufriron unha severa derrota.

## Véxase tamén 
### Ligazóns externas 
* Biografía de Trinidad Jiménez na páxina do Ministerio de Asuntos Exteriores de España.
Alfredo Pérez Rubalcaba

**Alfredo Pérez Rubalcaba**, nado o 28 de xullo de 1951 en Solares e finado en Majadahonda o 10 de maio de 2019, foi un político cántabro pertencente ó Partido Socialista Obrero Español. Era doutor en Ciencias Químicas e foi profesor universitario na Universidade Complutense. Foi Ministro de Educación e Ciencia (1992 - 1993) e Ministro da Presidencia (1993 - 1996). Na V lexislatura foi deputado por Toledo, e despois pasou a selo por Madrid nas eleccións de 1996 e de 2000, por Cantabria en 2004 e por Cádiz en 2008. Entre abril de 2006 e xullo de 2011 foi Ministro do Interior e dende outubro de 2010 até xullo de 2011 foi ademais voceiro do Goberno e vicepresidente primeiro.

## Traxectoria 
Alfredo Pérez Rubalcaba ingresou no PSOE en 1974, no que comezou a colaborar na Federación Socialista Madrileña e, máis tarde, nas comisións de Ensino e Investigación tanto do partido coma do Grupo Parlamentario Socialista.

Coa chegada ó Goberno do PSOE en 1982, Rubalcaba asumiu distintos cargos relacionados coa universidade e a educación. De feito, en 1988 foi nomeado Secretario de Estado de Educación, e entre 1992 e 1993 foi nomeado ministro de Educación e Ciencia. Tralas eleccións xerais de 1993, o daquela presidente do Goberno, Felipe González, nomeouno ministro da Presidencia e de Relacións coas Cortes (carteira de nova creación), cargo no que se mantivo ata as eleccións xerais de 1996.

Nas xerais de marzo de 1996, que o PSOE perdeu fronte ó PP, Rubalcaba resultou elixido deputado por Madrid.

Un ano máis tarde, no XXXIV Congreso do PSOE, foi elixido membro da Executiva e secretario de Comunicación. A súa inclusión nas listas do partido por parte do por entón secretario xeral do PSOE, Joaquín Almunia, veu a refrendar a súa notable importancia no partido na nova etapa. De feito, Rubalcaba foi un dos principais encargados de manter contactos co goberno popular sobre ETA a raíz da tregua de 1999.

No XXXV Congreso socialista, no que José Luis Rodríguez Zapatero foi elixido novo secretario xeral do PSOE, Rubalcaba entrou a formar parte do Comité Federal do partido.
Nesta etapa, encabezou a delegación socialista que acordou co PP o denominado Pacto polas Liberdades e contra o Terrorismo, asinado en decembro de 2000.

Nas eleccións xerais de marzo de 2004, Rubalcaba foi responsable da Estratexia Electoral do PSOE, e máis tarde foi nomeado voceiro do Grupo Socialista no Congreso dos Deputados. O 11 de abril de 2006 substituíu a José Antonio Alonso Suárez á fronte da Carteira de Interior. Este relevo produciuse tralo "alto o fogo" da banda terrorista ETA. A partir de 2010 sumoulle tamén a vicepresidencia do goberno e mais o cargo de voceiro, que desempeñou ata uns meses antes das eleccións xerais de 2011, nas que Rubalcaba encabezou a candidatura do PSOE á presidencia do goberno.

## Notas 
## Véxase tamén 
### Ligazóns externas 
* Biografías de Altos Cargos en archive.org. Ministerio do Interior
María Jesús San Segundo

**María Jesús San Segundo Gómez de Cadiñanos**, nada en Medina del Campo (Valladolid), o 25 de marzo de 1958 e finada en Madrid o 17 de decembro de 2010, foi economista especializada eneducación e Ministra de Educación e Ciencia de España desde o 17 de abril de 2004 ata o 11 de abril de 2006.

## Traxectoria 
María Jesús San Segundo cursou estudos en Burgos e en 1980 licenciouse en Ciencias Económicas na Universidade do País Vasco, con Premio Nacional de Terminación de Estudos. En 1982 completou o mestrado en Economía na Universidade de Princeton (Nova Jersey), e alí obtivo, en 1985, o Doutoramento en Economía coa tese titulada *Empirical Studies of Quality of Schooling*.

Á marxe da política, a súa carreira estivo vencellada ó mundo da educación. Antes de ser nomeada ministra era vicerreitora da Universidade Carlos III de Madrid, á que seguía unida, ata a súa morte, como profesora.

### Na Universidade 
Foi bolseira do Centro de Formación do Banco de España entre 1982 e 1984 e profesora titular de Economía nas Universidades do País Vasco e Carlos III de Madrid. Entre 1994 e 1996 desempeñou o cargo de asesora do Secretario de Estado de Universidades e Investigación e entre 2000 e xaneiro de 2004 foi vicerreitora de Estudantes na Universidade Carlos III de Madrid.

María Jesús San Segundo foi tamén vicepresidenta da Asociación de Economía da Educación (AEDE), membro do Comité Executivo da European Access Network e membro do Advisory Committee for the Centre for Research in Lifelong Learning (UK). Formou parte do Consello Asesor do Journal of Widening Participation e de Facenda Pública Española.

Foi autora de varias publicacións e numerosos artigos sobre economía da educación, financiamento da ensino, avaliación do sistema educativo, rendemento académico, igualdade de oportunidades e acceso ao ensino etc.

### Carreira política 
En 2002 foi designada vogal do Consello de Coordinación Universitaria, polo Congreso dos Deputados a proposta do Partido Socialista Obreiro Español (PSOE), e en xaneiro de 2004 foi designada membro do comité de asesoramento ao candidato á Presidencia do Goberno, José Luis Rodríguez Zapatero, co labor de colaborar no deseño do modelo do futuro goberno socialista, no seu código ético e nas súas prioridades.

Tralas eleccións xerais de 2004, San Segundo é nomeada Ministra de Educación e Ciencia. Durante esta etapa centrou o seu labor en dúas grandes reformas educativas, a Lei Orgánica de Educación (LOE), aprobada no Congreso dos Deputados o 6 de abril de 2006, e a modificación parcial da Lei Orgánica de Universidades (LOU).

O 7 de abril de 2006 anunciouse a súa substitución do cargo por Mercedes Cabrera Calvo-Sotelo por mor da remodelación do Goberno trala dimisión de José Bono. A súa substitución fíxose efectiva o 11 de abril de 2006.

Tras a súa saída do Goberno de España, María Jesús San Segundo foi nomeada embaixadora-representante permanente de España ante a UNESCO, cargo político que desempeñou ata o 16 de novembro de 2010, un mes antes do seu falecemento, cando foi substituída por Ion de la Riva Guzmán de Frutos.

## Notas
Elena Salgado

**Elena Salgado Méndez**, nada en Ourense o 12 de maio de 1949, é unha política galega. Foi Ministra de Economía e Facenda e Vicepresidenta Segunda do Goberno de España.

## Biografía
É enxeñeira Industrial nas especialidades de Técnicas Enerxéticas e Organización Industrial pola Universidade Politécnica de Madrid, licenciada en Ciencias Económicas na especialidade de Estrutura Económica pola Universidade Complutense de Madrid e máster en Métodos Cuantitativos de Xestión pola Escola de Organización Industrial.

Formou parte dos gobernos de Felipe González entre 1982 e 1996, como Directora do Departamento de Estudos no Instituto da Pequena e Mediana Empresa do Ministerio de Industria (1982-1984), Directora Xeral de Custos de Persoal e Pensións Públicas do Ministerio de Economía e Facenda (1985-1991) e Secretaria Xeral de Comunicacións do Ministerio de Obras Públicas, Transportes e Medio Ambiente (1991-1996). Trala derrota socialista en 1996, pasou á empresa privada, traballando en varias empresas do sector das telecomunicacións.

Foi nomeada Ministra de Sanidade e Consumo por José Luis Rodríguez Zapatero. A súa medida máis significativa foi a lei antitabaco que entrou en vigor en España o 1 de xaneiro de 2006. Ese ano aspirou, sen éxito, a presidir a Organización Mundial da Saúde, chegando á última fase, con outros catro candidatos, na que se elixiu finalmente a Margaret Chan (8 de novembro de 2006).

O 6 de xullo de 2007 Elena Salgado, foi relevada no Ministerio de Sanidade e Consumo por Bernat Soria, pasando a ocupar o cargo de Ministra de Administracións Públicas.

Nas eleccións lexislativas de 2008 encabezou a lista do PSOE por Cantabria. O 12 de abril de 2008 foi confirmada de novo como ministra de Administracións Públicas para a IX Lexislatura. Porén, o 7 de abril de 2009, dentro dunha profunda remodelación do Goberno, abandonou o devandito ministerio para substituír a Pedro Solbes á fronte do Ministerio de Economía e Facenda e como Vicepresidenta Segunda do Goberno.

## Notas
## Véxase tamén 
### Ligazóns externas
*Breve biografía de Elena Salgado no diario ABC  
*Curriculum Vitae de Elena Salgado na web da Candidatura de Elena Salgado á Dirección da Organización Mundial da Saúde .
Elena Espinosa

**Elena Espinosa Mangana**, nada en Ourense o 21 de marzo de 1960, é unha política galega.

## Traxectoria 
[miniatura|**Papeletas electorais [Eleccións ao Parlamento de Galicia de 2020|Eleccións ao Parlamento de Galicia 2020 pospostas circunscrición electoral de Pontevedra-PSdeG PSOE.**]]
É Licenciada en Ciencias Económicas e Empresariais pola Universidade de Santiago de Compostela. En 1985 afiliouse ó PSdeG-PSOE, facéndose responsable, desde 1985 a 1988, da Zona de Urxente Reindustrialización de Vigo. Entre 1988 e 1996 ocupou o cargo de Presidenta da Autoridade Portuaria de Vigo.

Trala derrota do PSOE nas eleccións de 1996, traballou dous anos no Instituto Galego de Medicina Técnica e incorporouse á empresa Rodman Polyships como Directora Financeira Administrativa. Desde maio de 2002 ata xuño de 2004, foi Adxunta a Presidencia do Grupo Rodman.

O día 14 de marzo de 2004 houbo novas eleccións que deron a vitoria ó PSOE. En xuño de 2004 foi nomeada ministra de Agricultura, Pesca e Alimentación, e a partir de 2008 viu aumentadas as súas competencias coas do extinguido Ministerio de Medio Ambiente de España.

E concelleira delegada da Área de Empresa, Economía, Seguridade e Organización Municipal, membro da Xunta de Goberno Local e 3º Tenente de Alcalde do Concello de Vigo. Nas eleccións ao Parlamento galego de 2024, saíu elixida deputada por Pontevedra.

## Notas
Carme Chacón

**Carme Chacón Piqueras**, nada en Esplugues de Llobregat o 13 de marzo de 1971 e finada en Madrid o 9 de abril de 2017, foi unha política española, militante do PSC e membro da executiva do PSOE. Foi ministra de Defensa de España na IX lexislatura.

## Traxectoria 
Licenciada en Dereito pola Universidade de Barcelona. Realizou estudos de posgrao no Osgoode Hall Law School de Toronto, na Universidade de Kingston, na Universidade Laval do Quebec e na Universidade de Montreal. Foi ademais Profesora de Dereito Constitucional na Universidade de Xirona, e Secretaria de Educación, Cultura e Investigación da Comisión Executiva Federal do PSOE.

Foi deputada desde a VII Lexislatura aberta en 2000 e ocupou a vicepresidencia do Congreso dos Deputados (cámara baixa do Parlamento español) ó iniciarse a oitava en 2004 ata que o 9 de xullo de 2007 foi nomeada Ministra de Vivenda, en substitución de María Antonia Trujillo. Na segunda lexislatura do goberno de Zapatero abandonou a carteira de Vivenda e pasou a ocupar a carteira de Defensa, sendo a primeira muller en facelo na historia de España.

O 9 de abril de 2017 foi hachada morta no seu domicilio da rúa Viriato de Madrid aos 46 anos por mor dunha cardiopatía conxénita.

## Notas
José Antonio Alonso Suárez

**José Antonio Alonso Suárez**, nado en León o 28 de marzo de 1960 e finado en Madrid o 2 de febreiro de 2017, foi un político español.

## Traxectoria 
Amigo da infancia de José Luis Rodríguez Zapatero, con quen compartiu estudos básicos e superiores, estudou a carreira de Dereito na Universidade de León, e converteuse en xuíz en 1985, á temperá idade de 25 anos. En 1989, Alonso foi nomeado xuíz penal en Madrid, e pouco despois, maxistrado da Audiencia Nacional. Entre 1994 e 1998, foi o voceiro de *Xuíces para a Democracia*, e ten sona de ser un dos máis progresistas. Aínda así, tamén se recoñece que a súa profesionalidade sempre lle permitiu deixar a un lado as súas tendencias políticas ó tomar decisións xudiciais.

Antes das eleccións xerais de 2004, Zapatero, daquela líder do PSOE na oposición, instoulle a optar a un escano no Congreso, que finalmente gañou. Porén, Alonso, malia a ter un escano e ser nomeado Ministro do Interior e logo de Defensa, aínda non ten o carné de membro do Partido Socialista por incompatibilidade coa carreira xudicial.

Casado e cun fillo, Alonso participou en numerosos cursos universitarios e conferencias relacionadas coa linguaxe, a economía, as leis e a historia españolas. De feito, gústalle a filosofía e escribiu varios ensaios políticos.

En abril de 2006, a dimisión de José Bono como Ministro de Defensa levou aparellado o seu nomeamento para o cargo, deixando a carteira de Interior a Alfredo Pérez Rubalcaba. Co inicio da segunda lexislatura de Zapatero, Alonso abandonou o ministerio e fíxose cargo do posto de voceiro do grupo parlamentario socialista.
Antonio González Nieto

**Antonio González Nieto**, nado na Coruña en 1939, é un xuíz galego.

## Traxectoria 
Foi presidente accidental do Tribunal Superior de Xustiza de Galicia, en substitución de Xesús Souto Prieto, e mentres o Consello Xeral do Poder Xudicial non nomeaba un candidato de consenso para ocupar a súa vacante.

González Nieto, presidente da Sala do Social do TSXG foi, como xuíz decano da institución, o encargado de ocupar a praza de Xesús Souto Prieto cando este foi designado presidente da Sala do Social do Tribunal Supremo.
Miguel Ángel Moratinos

**Miguel Ángel Moratinos Cuyaubé**, nado en Madrid o 8 de xuño de 1951, é un político e diplomático español.

## Traxectoria 
Tras estudar no Liceo Francés de Madrid, licenciouse en Dereito e en Ciencias Políticas. Fala español, francés, inglés, ruso e serbio. Ingresou na carreira diplomática, traballando no Ministerio de Asuntos Exteriores desde 1974 a 1979 como Director para Europa do Leste. Despois estivo destinado na Embaixada de España en Iugoslavia ata 1984, desde onde pasou á de Marrocos ata 1987, momento no que foi nomeado Subdirector Xeral para África do Norte. En 1991 dirixe o *Instituto para a Cooperación co Mundo Árabe*, converténdose nun especialista en Oriente Próximo, moi respectado tanto por árabes como por israelís, sendo nomeado Director Xeral de Política Exterior para África Subsahariana e Oriente Medio en 1993, e trala chegada do PP, Embaixador en Israel en 1996 ata que ese mesmo ano, a Unión Europea lle confiou a alta representación da mesma no proceso de paz árabe-israelí, cargo que desenvolveu ata 2003.

En 2004 foi elixido Deputado ó Congreso polo PSOE e foi nomeado por José Luis Rodríguez Zapatero, Ministro de Asuntos Exteriores e de Cooperación de España, sendo unha das súas primeiras misións a retirada española da Guerra de Iraq, o que lle causa suspicacias co goberno dos Estados Unidos de América. Cesou do seu posto como ministro en outubro de 2010, ao ser substituído por Trinidad Jiménez.

No 2007 Moratinos foi o Presidente da Organización para a Seguridade e a Cooperación en Europa.

## Distincións 
Entre as honras máis destacadas que recibiu encóntranse as de:

* Cabaleiro da Orde do Mérito Civil.
* Oficial da Orde de Isabel a Católica.
* Oficial da Orde de Alaouite Ouissan de Marrocos. 
* Varias condecoracións en Israel, Países Baixos e Tunisia polo seu labor á fronte do proceso de paz en Oriente Medio
* Doutor Honoris Causa pola Universidade da Valeta, Malta